۶۴ کؤچمن داها اومودا یولچولوقدا جان وئردی.
اولوسلارآراسی کؤچ هؤرگوتو، لیبی‌دن آغ دنیزی گئچه‌رک ایتالیایا چاتماغا چالیشان ۱۵۰ قاچاق کؤچمن داشییان لاستیک قاییغین باتماسی نتیجه‌سین‌ده ۶۴ کؤچمنین بوغولدوغونو آچیقلادی.
هؤرگوتون ایتالیا نماینده‌سی فلاویو دی گیاکومو، تویتر حسابین‌دان ائتدیگی پایلاشیمدا،
"‌۶۴ کؤچمن، شنبه گونو میدانا گلن قضا نتیجه‌سین‌ده حیاتینی ایتیردی. ۱۵۰ کؤچمنی داشییان لاستیک قاییغین باتماسی سونراسیندا کؤچمنلرین ۸۶سی قورتاریلدی، ۸ینین جسدینه چاتیلدی و ۵۶سی ایسه هله ده ایتکین" ایفاده‌لرینه یئر وئردی.
گیامومو، بیلگیلرین ایتالیا ساحل گوونلیک قروپلاری طرفین‌دن قورتاریلان کؤچمنلردن آلیندیغینی دا بیلدیردی.
بو فاجعه، آغ دنیزده "ایلین ان اؤلومجول کؤچمن فاجعه‌سی" اولاراق قیدلره گئچدی.
هؤرگوته گؤره، اؤتن ایل دنیزدن آوروپایا چاتان سیغینماچی ساییسی قاباقکی ایله نیسبتا یاری یارییا آزالاراق ۱۷۱ مینه گئریلیرکن، ۳ مین ۱۱۶ سیغینماچی دا آغ دنیزده حیاتینی ایتیردی.
